runetrust/blame-folketinget-dk huggingface dataset:
Jan E. Jørgensen (V), 2012-02-03:
På den baggrund har Venstre sammen med Det Konservative Folkeparti fremsat et beslutningsforslag, som forhåbentlig kan sikre, at vi ikke længere bliver nødt til at give statsborgerskab til personer, der ønsker at bekæmpe den stat, som de gerne vil være statsborgere i.
Simon Emil Ammitzbøll (LA), 2016-01-22:
Så er der også diskussionen om falsk anklage for voldtægt, og der kan man jo sige, at man altid kan diskutere, om det skal være i samme forslag eller ej og det korrekte i det, men jeg synes da helt grundlæggende, at det er korrekt, at der er en sammenhæng mellem det strafniveau, der er for forbrydelser, og det strafniveau, der er for falske anmeldelser for de pågældende forbrydelser.
Simon Emil Ammitzbøll (RV), 2008-04-24:
og jeg må sige, at det jo nærmest må skyldes, at de ordførere, der siger det, ikke har været i Folketingssalen hele dagen, for hvis man havde fulgt med i de tre store kommunale debatter, der var tidligere på dagen, ville man jo vide, at kommunernes økonomi er så presset, at det vil være utrolig svært for kommunerne at påtage sig det ekstra ansvar, som man åbenbart forventer at de skal gøre.
Nick Hækkerup (S), 2020-06-17:
Tyskland har jo fjernet det på forbundsstatsniveau, men sagt, at de enkelte tyske delstater godt kan opsætte regler, som begrænser indrejsemulighederne fra områder, hvor der er en smitte, som er over 50 pr. 100.000 indbyggere, hvilket jo betyder, at der i dag er, sådan som jeg har fået det oplyst, tre tyske delstater, som f.eks. ikke vil tillade svenskere at rejse ind.
Tove Videbæk (KD), 2003-12-19:
Da Kristendemokraternes ordfører på området ikke kan være til stede, skal jeg på Kristendemokraternes vegne fremføre følgende: Kristendemokraterne tilsluttede sig allerede ved førstebehandlingen en del af de fremlagte initiativer i lovforslaget, bl.a. de kommunikations- og dialogskabende redskaber mellem elever og virksomheder.
Poul Nyrup Rasmussen (S), 2001-10-04:
Jeg kan ikke selv sige det tydeligere, men jeg kan komme i tanke om en lille historie, jeg hørte forleden dag under et møde, jeg havde med en række indvandrerrepræsentanter, hvor en skolelærer med indvandrerbaggrund fortalte mig om en elev, som forleden - ja, lad os kalde ham Stefan, han går i 3. klasse - højt og tydeligt deklarerede, at alle indvandrere og flygtninge skulle sendes hjem, hvorefter læreren spurgte, om det så også gjaldt hende.
Søren Egge Rasmussen (EL), 2022-09-22:
Men så har vi alle dem på overførselsindkomster, og det har været yderst interessant at se i de forhandlinger, vi har haft forud for lovbehandlingen, at der er en meget stor gruppe unge mellem 18 og 30 år, som bor i de her dyre ejendomme, og en stor del af dem er jo på su, og de får ikke opreguleret deres su med 4 pct. sådan lige på den korte bane.
Kristian Pihl Lorentzen (V), 2021-02-11:
Nogle steder laver man forsøg med at sætte farten ned, andre steder forsøger man sig med støjsvag asfalt, og støjsvage dæk er også en mulighed, så jeg er helt enig i, at den her strategi skal være helhedsorienteret – det er ikke kun støjskærme, vi taler om.
Mikkel Dencker (DF), 2004-01-28:
Jeg kan også godt sige, at når jeg sagde, at jeg var så begejstret for, at det var forenklinger, vi taler om her, så er det netop, fordi jeg går ud fra og har en forventning om, at det her lovforslag indeholder flere forenklinger, end det indeholder yderligere kompliceringer af skattesystemet.
Ole Stavad (S), 2005-03-15:
Hvis hr. Leif Mikkelsen ville læse det, som blev udsendt i en fælles meddelelse af Det Radikale Venstre og Socialdemokratiet i juni måned – det er ikke efterrationaliseringer, det var i juni måned – umiddelbart efter sammenbruddet, ville han kunne se en meget lang stribe af punkter, jeg kan ikke huske, om det er 16 eller 18 punkter.
Tom Behnke (KF), 2011-06-14:
Og senere på året bliver det sådan, at hvis man kommer fra et andet land for at begå hjemmerøverier her i Danmark, ja, så kan man ikke få den luksus, det er at sidde i et dansk fængsel og afsone sin straf, nej, så skal man hjem til sit eget hjemland og afsone straffen der.
Carolina Magdalene Maier (ALT), 2019-02-21:
Hvis man læser de protokoller hos FN's Flygtningehøjkommissariat, UNHCR, som handler om kvoteflygtninge, vil man se, at der står, at landene skal arbejde for sustainable solutions, altså holdbare, langvarige løsninger for kvoteflygtninge, når man tager dem ind i sit land.
Maria Reumert Gjerding (EL), 2018-02-27:
Men man kan altså fortsætte med den bilpark, man har, og så få eftermonteret partikelfilter, så man lever op til de nye krav. Formålet med beslutningsforslaget er jo at bygge videre på det, der er en rigtig god idé, nemlig at vi har miljøzoner – det er mere mundret og sprogligt præcist, synes jeg, at kalde dem ren luft-zoner – i de indre byer, hvor man får nogle redskaber, som gør, at man kan sige: Hvis du forurener meget, kan du ikke køre her.
Eva Kjer Hansen (V), 2006-01-17:
Jeg synes jo egentlig, at det havde været lidt pænt, hvis hr. Villy Søvndal samtidig havde anerkendt den massive indsats, der gøres, bl.a. for at gennemføre mange af de forslag, som Rådet for Socialt Udsatte har foreslået, og anerkende, at der rent faktisk virkelig sker noget fra denne her regerings side specielt i forhold til tidligere.
Christine Antorini (S), 2014-12-02:
Vi ved, at chancen for at give reelt lige muligheder for elever, der ikke kommer fra hjem, hvor man har en uddannelsestradition, er bedre, hvis man arbejder lidt ekstra med vejledning, øget lærer-elev-tid, differentieret undervisnings-metoder – alt sammen noget, der koster lidt ekstra, men gør, at man reelt har lige mulighed for at få en god ungdomsuddannelse.
Rosa Lund (EL), 2012-05-15:
Men jeg håber da, at hr. Kristian Jensens spørgsmål er et udtryk for, at Venstre har ændret holdning, og at Venstre nu vil være med til at lave en reel praktikpladsgaranti, som sikrer de unge mennesker, som i dag står og venter på en praktikplads, en uddannelse.
Ole Sohn (SF), 2004-05-26:
Jeg er godt klar over, at det er et forsøg på at afspore debatten, men for mig at se er det da et eklatant selvmål, som jo i virkeligheden dybest set bare dækker over, at regeringen er i grænseløs desperation, flankeret af Dansk Folkeparti, over, at dens miljøpolitik i den grad efterhånden ligner en olieindsmurt vadefugl i vandkanten.
Flemming Oppfeldt (V), 2003-12-05:
Altså for at man kan være opposition og være troværdig opposition, så skal det da være finansieret, det, man kommer med, ellers er det en fuldstændig overflødig debat, og de, der måtte følge denne her debat, kan ikke lægge nogen seriøsitet i, hvad oppositionen er kommet med i dag.
Tom Behnke (KF), 2009-03-13:
Altså, hvis jeg havde en svigersøn eller svigerdatter, som misbrugte min telefon til at begå terror, drab eller røveri, ville jeg i den grad være tilfreds med for det første, at min telefon blev aflyttet, og for det andet at få det at vide, og at vedkommende blev anholdt, sigtet, tiltalt, fremstillet, dømt.
Aaja Chemnitz (IA), 2025-06-03:
Det er noget, jeg har italesat i mange år, men det er også noget, der er enormt svært for os i Folketinget at gøre noget ved, for det handler om leveomkostninger, det handler om boliger, og det handler om den velfærd, man skal skabe hjemme i Grønland.
Mike Legarth (KF), 2014-09-09:
Det var jo præcis det samme spørgsmål, der blev stillet til hr. Peter Christensen tidligere i dag – præcis det samme indhold – så hvorfor lader hr. Jesper Petersen, som om det er fuldstændig nyt for ham at skulle forholde sig til, hvordan vi, Venstre og Konservative, så forholder os til det her?
Kristian Jensen (V), 2007-05-09:
Det synes jeg er et lidt sjovt spørgsmål, når jeg netop i min ordførertale var inde på, at regeringen har fremsat og vedtaget et lovforslag for at forhindre, at man omdannede andelsboliger, der var billige, ved et salg og tilbageomdannede dem til dyrere andelsboliger, uden at der var sket nogen forbedring.
Finn Sørensen (EL), 2012-10-04:
Så vil jeg høre, om ordføreren vil bekræfte, at det er korrekt forstået, at den mindre regulering, som Folketinget bakkede regeringen op i efter en forhandling, sådan set har bidraget til at gennemføre det, man kalder flad skat på Færøerne, som medfører kraftige skattelettelser til de rigeste.
Tom Behnke (KF), 2009-10-29:
Vi var ligesom andre af den opfattelse, at det bedste ville være, at vi fik gjort den ordning permanent, altså således, at en ansøger efter forslaget fortsat vil kunne få fri proces til en sag om f.eks. forældremyndighed over et barn fra et tidligere samlivsforhold, hvis den pågældende opfylder de økonomiske betingelser for fri proces, som gælder for enlige, også selv om ansøgeren er i et nyt samlivsforhold.
Sólbjørg Jakobsen (LA), 2025-10-22:
Derfor kan det undre mig, at man kan stå så skråsikkert og sige, at vi ved, præcis hvad der er sket her, og at der ingenting er at komme efter, når vi ikke har svar på, hvorfor der er højt specialiserede it-folk, der mener, at man kunne have brugt andre metoder, og det er Justitsministeriet selv, der får lov til at sige: Nej, vores metoder er overvejet, og vi synes og vurderer, at de ting, I har overvejet, ikke er nødvendige.
Line Barfod (EL), 2004-02-27:
Vi mener, at vi først og fremmest modvirker den udstødning og stempling ved at have gode tilbud til alle, ved at sikre, at der er ressourcer nok til de gode tilbud, ved at sikre, at vi har jordemødre, der har tid nok til, at de kan bruge ekstra tid på dem, der har ekstra behov, og ved at have sundhedsplejersker, der har tid nok til, at de kan bruge ekstra tid på dem, der har behov for det.
Jens Vibjerg (V), 1997-11-20:
Næ, det er netop et indeks, der skal fortælle os om de enkelte midler holdt op imod hinanden, så vi som brugere har mulighed for til enhver tid at vælge lige netop det middel, der i den givne situation er mest miljøvenligt. Så når hr. Steen Gade siger, at den del støtter SF, så synes jeg, at det er dejligt.
Frank Aaen (EL), 2007-11-29:
Det er jeg såmænd også overbevist om, men det ændrer jo ikke ved, at folk, der ser på det her, kan blive noget forvirrede, på samme måde som vi blev, da vi under valgkampen måtte høre, at SF ikke længere vil arbejde for, at 24-års-reglen bliver fjernet og lige pludselig begyndte at ændre holdning med hensyn til boligbeskatning, selv om vi ved, der er nogle mennesker i Danmark, der bliver stinkende rige, fordi de bare kan score nogle gratis, arbejdsfri gevinster.
Jens Joel (S), 2011-12-15:
Man skal jo passe på med at formane, men jeg håber ikke, at fru Pia Adelsteen i forbindelse med de kontrakter, hun måtte indgå med banken eller med andre, hun køber ting af, ikke læser den kontrakt, der er skrevet, eller den juridiske tekst, som ligger til grund for den aftale, hun siger ja til.
Karsten Lauritzen (V), 2014-06-03:
Hver for sig og samlet set giver disse problemstillinger anledning til det spørgsmål, vi har valgt at rejse over for justitsministeren og erhvervs- og vækstministeren, og det er: Hvad agter regeringen at gøre for at styrke sikkerheden omkring danskernes personfølsomme data?
Jørgen Arbo-Bæhr (EL), 2015-03-24:
Selvfølgelig skal vi følge med i, om det udvikler sig endnu mere, og jeg går ind for, at vi kan udbygge sanktionerne for arbejdsgiverne, som lukker øjnene eller gør det, der er endnu værre, nemlig at de selv bruger seksuel chikane over for deres ansatte.
Peter Skaarup (DD), 2024-05-07:
Når vi har etableret sådan et center, giver det mening bagefter at arbejde videre, gerne sammen med ligesindede lande i EU, på at etablere yderligere modtagecentre, sådan at migrantpresset på hele EU kan reduceres, og sådan at vi ikke i fremtiden ser, at der kommer asylansøgere rejsende rundt, og at lige så snart man er inden for et Schengenland, kan man i princippet tage til Danmark, Tyskland og Holland, de nordlige lande i EU.
Kenneth Kristensen Berth (DF), 2018-03-20:
Så jeg kan ikke se, at det kan være anderledes, og jeg må også sige, at beskæftigelsesministeren, hvis han er til stede i salen, formentlig kan bekræfte, at det forholder sig sådan, at en vedtagelse af den her sociale protokol ville gøre det umuligt for Danmark at rejse spørgsmålet om indeksering af børnechecken i EU, fordi det ville blive slået fast med syvtommersøm, at det ikke kunne lade sig gøre.
Sólbjørg Jakobsen (LA), 2024-04-03:
Og der viser det sig, at selv om vi i gennemsnit er eksempelvis ens begavede, hvis man måler på mænd og kvinder, så er mænds kurve lidt fladere end kvinders, og derfor er det typisk mænd, der er overrepræsenteret både i toppen og i bunden af mange statistikker.
Poul Nyrup Rasmussen (S), 1997-10-09:
Desværre har det vist sig, at det ikke er nok, fordi vi i en vis forstand er blevet offer for vor egen succes: Der er så mange flere mennesker, der er kommet i arbejde, at det har afledt flere børnepasningsønsker, end vi i virkeligheden havde forudset, fordi beskæftigelsen gik bedre, end vi havde turdet forudse.
Torsten Schack Pedersen (V), 2007-01-25:
Det, jeg nu ellers havde tænkt mig at spørge hr. Ole Sohn om, var i forbindelse med, at Socialdemokraternes ordfører, hr. Jan Petersen, sagde, at der ville være en kamp mellem Socialdemokratiet, SF og De Radikale omkring skattestoppet, når stemmerne var talt op.
Claus Larsen-Jensen (S), 2001-04-27:
: Hr. Keld Albrechtsen kan ikke drage nogen som helst konklusioner af, at fordi vi ønsker at finde ud af, hvordan vi løser handelskonflikterne mellem USA og EU, at så har vi samtidig sagt ja til hormonbøffer og genmodificerede organismer, og jeg ved ikke hvad.
Lisbeth Bech Poulsen (SF), 2019-04-23:
Det er jo ikke en del af det her lovforslag at diskutere, hvilken type landbrug vi gerne vil have i fremtiden, men ud over at vi selvfølgelig gerne vil have et mere bæredygtigt landbrug, vil vi også gerne have et mere økonomisk bæredygtigt landbrug i Danmark.
Per Kaalund (S), 2003-03-19:
Men det ændrer altså ikke noget ved det faktiske forhold, at i sidste uge blev det på denne talerstol fra Dansk Folkepartis side sagt: Dansk Folkeparti vil ikke under nogen omstændigheder deltage i EU-ledede operationer. I dag siges der fra Dansk Folkepartis side, at man gerne vil medvirke fra sag til sag, alt sammen under forudsætning af, at EU-forbeholdet er væk, og det vil altså sige, at man kan skifte mening på en uges tid.
Lars Kramer Mikkelsen (S), 2004-03-30:
Og sådan er det også i det her forslag. Hvad er det egentlig, regeringen vil løse med det her forslag? Hvis man ønsker at undgå ghettoiseringer, hvad enten man mener sociale eller etniske ghettoer, så sikres den blandede beboermasse efter vores opfattelse bedst ved at sikre en systematisk, velovervejet anvisning til de ledige boliger.
Hans Kristian Skibby (DD), 2025-05-14:
Det er jo en obskur måde at behandle danske erhvervsdrivende på, ovenikøbet når, og det var ministeren jo ikke inde på, der vitterlig har været kontrolbesøg i den pågældende bagerforretning i gentagne gange, hvor man har godkendt de selv samme etiketter, som man nu giver en bøde på 60.000 kr. for.
Christian H. Hansen (UFG), 2011-05-12:
Skal jeg forstå det svar sådan, at det, som Dyrenes Beskyttelse generelt kommer med af konklusioner i en lang udtalelse, og måske har ordføreren læst, hvad der er kommet af synspunkter, simpelt hen bare er taget ud af den blå luft, fordi man tror mere på dem, som sidder lukket inde på nogle kontorer, end på dem, som er ude og nogle gange ser de faktiske forhold?
Kamal Qureshi (SF), 2004-02-06:
Kronprins Frederiks og Mary Donaldsons kærlighed på trods af, at der er de her store fysiske afstande, er også på sin vis et glimrende eksempel på, at så længe vi har den internationale udvikling, vi har, og som SF i høj grad støtter, vil unge mennesker finde deres kærlighed uafhængigt af nationale grænser.
Josephine Fock (ALT), 2015-11-16:
Og det er ifølge Advokatrådet vigtigt ikke mindst af to grunde: for det første, fordi tolken ofte bruger opfølgende spørgsmål til at sikre sig en korrekt opfattelse af, hvad den sigtede mener, og for det andet, fordi kropssproget, dvs. mimik eller gestus, ofte spiller en vigtig rolle for forståelsen mellem tolken og den sigtede.
Peter Skaarup (DF), 2009-05-26:
Vi har med glæde kunnet konstatere, at der bliver ekspederet flere sager ved domstolene, men vi har jo så også kunnet se, at der er opstået en sagspukkel, og der er det meget, meget vigtigt at få has på de sagsbunker udeomkring, og derfor er det også udmærket, at forespørgselsdebatten er rejst i dag.
Pernille Rosenkrantz-Theil (S), 2021-04-26:
Det betyder, at eleverne ikke udvikler en forståelse for de forskelligheder, der er, og man kan sige, at hvis de så tilmed er et sted, hvor det alene er børn med indvandrerbaggrund, vil det jo simpelt hen også være svært overhovedet at lære det danske samfund at kende, fordi de ikke går sammen med særlig mange, der er gammeldanskere så at sige.
Lissa Mathiasen (S), 2005-11-02:
Det er et meget kendt fænomen for mange af os andre, men åbenbart ikke for ministeren, og derfor skal mit spørgsmål lyde: Kan det være rigtigt, at ministeren siger, at man ikke var klar over, og at han ikke kan huske, om man har drøftet, om den samlede konsekvens for en familie rent faktisk ville være, at først røg kontanthjælpen væk, derefter røg boligsikringen væk?
Anne Baastrup (SF), 2011-04-06:
Man kunne måske sige, at det var en hensigtsmæssig udnyttelse af pladsen, men reelt betyder det jo, at folk sidder sammen i cellerne, at man ikke kan fordele afsonerne hensigtsmæssigt, og at det simpelt hen er svært at male fængslet, reparere det, vedligeholde det.
Arne Melchior (CD), 1998-11-18:
Ministeren oplyste tal på, hvor mange stykker råvildt der nedlægges om året, og jeg må gå ud fra, at de tal er korrekte, når de kommer fra ministeren himself, men er det ikke meget mere interessant, er det ikke meget mere vigtigt, er det ikke meget mere afgørende at spørge ministeren, om han ved, hvor mange stykker råvildt der anskydes?
Ole Sohn (SF), 1998-11-06:
Der har været en lang række eksempler her hen over sommeren, eller umiddelbart efter pinse, med ejendomsmæglere, der bevidst eller ubevidst slet ikke har indregnet konsekvenserne af pinsepakken og heller ikke konsekvenserne over den årrække, hvor økonomien vil blive forandret for de nye boligejere. Spørgsmålet er altså, om ministeren vil tage initiativ til at sikre, at konsekvenserne af ny lovgivning også indregnes i boligtilbudene.
Søren Søndergaard (EL), 1999-05-28:
Så vil jeg til sidst sige til hr. Arne Melchior, som sagde, at med nedsættelse af kommissionen får ministeren et problem, at jeg skal garantere hr. Arne Melchior for, at hvis denne her kommission ikke var blevet nedsat, så havde ministeren fået et endnu større problem.
Mai Henriksen (KF), 2012-01-27:
Virker det ikke mærkeligt på en radikal ordfører, at man står med et strukturelt problem – jeg hører jo, at ordføreren anerkender, at det er et strukturelt problem i modsætning til Enhedslisten, som ikke gør – samtidig med at man vælger at fjerne incitamentet til rent faktisk at tage sig et arbejde?
Morten Dahlin (V), 2024-11-22:
Så er det også vigtigt at slå fast, at den foreslåede afskaffelse af det 3-årige tilsyn med anerkendte trossamfund ikke afskærer ministeriet fra som tilsynsmyndighed at gribe ind i konkrete sager, hvor ministeriet bliver opmærksom på, at et anerkendt trossamfund muligvis ikke længere opfylder betingelserne for anerkendelse.
Keld Albrechtsen (EL), 1999-03-24:
Jeg er da glad for, at ministeren nu giver melding om, at en række af de forslag, som står i aktionsplanen, vil regeringen tage fat på at realisere, men som jeg lyttede til forslagene - og det er udmærkede ting, ministeren vil gå i gang med - så er det altså dem, som ligger på informationssiden, først og fremmest på markedsføringssiden osv. Jeg synes, det er fint, man fra ministeriets side går i gang med de ting, men der mangler jo altså de virkelig store knaster: det, som handler om støtteordningerne, det, som handler om økonomien, det, som handler om de drivkræfter, der virkelig flytter noget.
Lars Boje Mathiesen (NB), 2021-05-03:
Nu har vi i de seneste dage hørt forslag fra SF, som var utilfredse, og som ikke synes, at folk på overførselsindkomster har nok penge i lommen, at det er urimeligt for dem, og her har vi så et forslag, som rent faktisk sikrer flere penge til folk på dagpenge, folk på kontanthjælp, førtidspensionister, folk på su, folk på folkepension og selvfølgelig også til folk, som er i arbejde, en LO- familie eller en funktionær, og gennemgående et rigtig, rigtig godt forslag, men alligevel vender socialisterne tommelfingeren nedad.
Søren Søndergaard (EL), 2003-12-03:
Regeringen har jo også fået strammet op, hvor mange asylansøgere der kommer til landet, og har, jeg vil næsten sige på mirakuløs vis, fået gennemført eller, ja, jeg ved ikke, hvordan man skal formulere det, men af en eller anden grund er antallet af folk, der bliver anerkendt som berettiget til asyl i Danmark, også dramatisk faldet.
Pelle Dragsted (EL), 2018-04-24:
Hvordan vil ministeren stille sig til, at Folketinget lavede en beretning som følge af det her lovforslag, der, om man så må sige, konstaterer, at Finans Danmark er på vej med det her, men også samtidig indikerer, at det skal de så også være, for ellers vil Folketinget handle på at sikre den her gennemsigtighed for kunderne?
Sophie Løhde (V), 2011-04-07:
Med satspuljeaftalen for 2008 blev regeringen og satspuljepartierne enige om, at der som opfølgning på Sundhedsstyrelsens udredning af ordination af injicerbar heroin skulle åbnes mulighed for anvendelse af lægeordineret heroin i behandlingen af stofmisbrugere.
Aaja Chemnitz Larsen (IA), 2021-04-13:
Men der er et behov for i rigsfællesskabet netop at se på, hvordan vi kan samarbejde – og så skal man jo huske på, at Grønland faktisk er den største modtager af tilskud uden for EU, fordi vi er et OLT-land, så det er jo også interessant at tænke EU ind, f.eks. i forhold til fremmede investeringer i Grønland.
Jens Joel (S), 2020-06-16:
Det, jeg konstaterer, er, at der er en forskel i lønnen, og i de familier, som måtte være nødt til at skele til lønnen, er der en, hvad kan man sige, tendens til, at det så bliver kvinden, som skal gå hjemme, og det er jo ikke et frit valg, hvis det reelt set er dikteret af økonomiske hensyn.
Louise Frevert (DF), 2002-12-11:
Det, vi skal beslutte nu, er L 19 som helhed, og det var faktisk det, mit spørgsmål gik på: om Socialdemokraternes ordfører på området egentlig kunne tilkendegive heroppefra talerstolen, at ordføreren ikke mener, at dette lovforslag får negative konsekvenser for brugerne og borgerne.
Marianne Jelved (RV), 2013-01-31:
I den forbindelse stilles der forslag om at forlænge beskyttelsestiden for udøvende kunstneres ret til lydoptagelser af deres fremførelse fra de nuværende 50 år til 70 år, og tilsvarende stilles der forslag om at forlænge beskyttelsestiden for de rettigheder, som fremstillere af lydoptagelser har til selve lydoptagelsen.
Christian Rabjerg Madsen (S), 2020-12-22:
Jeg tror, at de udfordringer, vi har sat os for at løse – indvandrerkvinder, der har for dårlig tilknytning til arbejdsmarkedet; unge mennesker; et sygefravær, der er for højt; flere, der skal gå fra deltid til fuldtid – er relativt fundamentale udfordringer, som mange regeringer før os har haft ambitioner om at løse, men som man ikke for alvor har løst.
Carsten Hansen (S), 2013-01-11:
Men det, der først og fremmest skal løftes, og der, hvor den store ærgrelse ligger, er, at den tidligere regering overså alle faresignaler i forhold til krisen, ikke greb ind i tide, og at vi mistede 160.000 arbejdspladser, hvoraf rigtig, rigtig mange af dem lå i vores landdistrikter.
Trine Pertou Mach (EL), 2024-12-18:
Men der er jo den konkrete ting, som er den akutte og mulige trussel mod de kurdiske styrer, som faktisk jo er dem, der har hjulpet os i kampen mod Islamisk Stat – eller som vi har kæmpet sammen med mod Islamisk Stat og lignende formørkede kræfter – og som står i en meget akut situation.
Lars Løkke Rasmussen (V), 2009-04-14:
Værtskabet for FN's klimakonference er jo samtidig en enestående mulighed for at sætte Danmark på verdenskortet på de felter, hvor vi som nation i virkeligheden er allerstærkest: evnen til at omstille vores økonomi og produktion til globaliseringens skiftende krav, evnen til at skabe økonomisk vækst og øget velstand uden at øge energiforbruget og evnen til at eksportere vores viden og vores teknologi inden for energi og grøn vækst.